Document ID: 32011D0779

A BIZOTTSÁG VÉGREHAJTÁSI HATÁROZATA
(2011. november 25.)
a tagállamok 2011. évi halászati ellenőrzési, vizsgálati és felügyeleti programjaihoz való kiegészítő pénzügyi hozzájárulásról
(az értesítés a C(2011) 8359. számú dokumentummal történt)
(Csak az angol, a bolgár, a dán, a finn, a görög, a holland, a lengyel, a lett, a litván, a máltai, a német, az olasz, a portugál, a román, a spanyol és a svéd nyelvű szöveg hiteles)
(2011/779/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös halászati politika végrehajtására és a tengerjogra vonatkozó közösségi pénzügyi intézkedések létrehozásáról szóló, 2006. május 22-i 861/2006/EK tanácsi rendeletre (1) és különösen annak 21. cikkére,
mivel:
(1)
A 2011-es tagállami halászati ellenőrzési programokkal összefüggésben a tagállamok által benyújtott uniós társfinanszírozás iránti kérelmek alapján a Bizottság elfogadta a tagállamok 2011. évi halászati ellenőrzési, vizsgálati és felügyeleti programjaihoz való uniós pénzügyi hozzájárulásról szóló, 2011. július 11-i 2011/431/EU végrehajtási határozatot (2), amely mindazonáltal nem használta fel teljes mértékben a halászati ellenőrzés céljára rendelkezésre álló 2011-es költségvetési keretet.
(2)
A 2011-es költségvetés fel nem használt részét indokolt kiosztani egy új határozattal.
(3)
2011. május 20-i levelében a Bizottság a 861/2006/EK rendelet 21. cikkének (2) bekezdésével összhangban felkérte a tagállamokat, hogy az általa kijelölt prioritási területekkel - vagyis az automatizálással és az adatkezeléssel, elektronikus adatrögzítési és jelentéstételi rendszerekkel (ERS-rendszerek), elektronikus adatrögzítési és jelentéstételi eszközökkel (ERS-eszközök), a hajómegfigyelési rendszerekkel (VMS), valamint a motorteljesítmény nyomonkövethetőségével és ellenőrzésével - összefüggésben kiegészítő finanszírozásra vonatkozó programokat nyújtsanak be.
(4)
Ennek alapján, illetve a költségvetési korlátokat figyelembe véve a Bizottság elutasította például a képzési és csereprogramokhoz, a kísérleti vizsgálati és megfigyelési projektekhez, a kiadások elemzéséhez és felméréséhez, a KHP szabályainak megismertetését célzó kezdeményezésekhez, valamint a járőrszolgálatot ellátó hajók és légi járművek építéséhez kapcsolódó uniós finanszírozási kérelmeket, mivel azok nem tartoznak a fent ismertetett prioritási területek közé.
(5)
A Bizottság által megjelölt prioritási területeken belül az egyes programoknál a költségvetési korlátok miatt nem volt lehetőség minden támogatható kiadás elfogadására. A Bizottság a társfinanszírozásban részesítendő projekteket választotta ki az általa meghatározott, legsürgetőbb igények alapján.
(6)
A 861/2006/EK rendelet 8. cikke (1) bekezdésének a) pontjában felsorolt tevékenységekre vonatkozó kérelmek uniós finanszírozásban részesülhetnek.
(7)
Az uniós finanszírozás iránti kérelmeket a Bizottság megvizsgálta abból a szempontból, hogy megfelelnek-e a közös halászati politika megfigyelési és ellenőrzési rendszereinek megvalósítása során felmerült tagállami kiadások tekintetében a 861/2006/EK rendelet végrehajtására vonatkozó részletes szabályok megállapításáról szóló, 2007. április 11-i 391/2007/EK bizottsági rendeletben (3) foglalt előírásoknak.
(8)
Az uniós pénzügyi hozzájárulás maximális összegeit és mértékét helyénvaló a 861/2006/EK rendelet 15. cikkében megállapított határokon belül megállapítani, valamint szükséges meghatározni az odaítélés feltételeit.
(9)
A Bizottság által meghatározott prioritási fellépésekbe történő beruházások ösztönzése érdekében, illetve a pénzügyi válság következtében a tagállamok költségvetését érő negatív hatások következtében a fentiekben említett prioritási területekkel összefüggésben felmerült kiadásokhoz - a 861/2006/EK rendelet 15. cikkében előírt határokon belül - indokolt nagyarányú társfinanszírozást nyújtani.
(10)
A hozzájárulásra való jogosultsághoz az automatikus helymeghatározási eszközöknek eleget kell tenniük a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendeletben (4) meghatározott követelményeknek.
(11)
A hozzájárulásra való jogosultsághoz a halászhajók fedélzetén lévő elektronikus adatrögzítési és jelentéstételi eszközöknek meg kell felelniük a 404/2011/EU rendeletben megállapított követelményeknek.
(12)
Az e határozatban előírt intézkedések összhangban vannak a Halászati és Akvakultúraágazati Irányítóbizottság véleményével,
ELFOGADTA EZT A HATÁROZATOT:
1. cikk
Tárgy
Ez a határozat a 861/2006/EK rendelet 8. cikke (1) bekezdésének a) pontjában említett, a közös halászati politikára vonatkozó nyomonkövetési és ellenőrzési rendszerek végrehajtása során 2011-ben felmerült tagállami kiadásokhoz nyújtandó, kiegészítő uniós pénzügyi hozzájárulásról rendelkezik. Megállapítja az uniós pénzügyi hozzájárulás tagállamonkénti összegét, az uniós pénzügyi hozzájárulás mértékét és odaítélésének feltételeit.
2. cikk
A fennálló kötelezettségvállalások teljesítése
Az érintett tagállamok valamennyi, költségtérítési igény tárgyát képező kifizetést 2015. június 30-ig teljesítenek. A fenti határidőn túli tagállami kifizetések nem téríthetők vissza. Az e határozathoz kapcsolódó, fel nem használt költségvetési előirányzatokat legkésőbb 2016. december 31-ig vissza kell vonni.
3. cikk
Új technológiák és informatikai hálózatok
(1) Az I. mellékletben említett projektek keretében a halászati tevékenységek monitoringjával, ellenőrzésével és felügyeletével kapcsolatos adatgyűjtés és adatkezelés hatékonyságát, illetve biztonságát elősegítő új technológiák és informatikai hálózatok kialakításával összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az I. mellékletben említett projektek keretében felmerült egyéb kiadások - a szóban forgó mellékletben megállapított határokon belül - a támogatható kiadások 50 %-ának megfelelő pénzügyi hozzájárulásra jogosultak.
4. cikk
Automatikus helymeghatározási eszközök
(1) A II. mellékletben említett projektek keretében a hajók távolról, a halászati felügyelő központból hajómegfigyelési rendszeren (VMS) keresztül történő megfigyelését lehetővé tévő automatikus helymeghatározási eszközök megvásárlásával és fedélzetre szerelésével összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az (1) bekezdésben említett pénzügyi hozzájárulást a hajónként 2 500 EUR-ban maximált összeg alapján kell kiszámítani.
(3) Az (1) bekezdés szerinti pénzügyi hozzájárulásra való jogosultsághoz az automatikus helymeghatározási eszközöknek meg kell felelniük a 404/2011/EU végrehajtási rendeletben megállapított követelményeknek.
5. cikk
Elektronikus adatrögzítési és jelentéstételi rendszerek
A III. mellékletben említett projektek keretében a halászati tevékenységek monitoringjával, ellenőrzésével és felügyeletével kapcsolatos adatcsere hatékonyságát és biztonságát elősegítő elektronikus adatrögzítési és jelentéstételi rendszerek (ERS) elemeinek fejlesztésével, megvásárlásával, telepítésével és technikai támogatásával összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
6. cikk
Elektronikus adatrögzítési és jelentéstételi eszközök
(1) A IV. mellékletben említett projektek keretében a hajók számára a halászati tevékenységgel kapcsolatos adatok elektronikus rögzítését és a halászati felügyelő központnak történő továbbítását lehetővé tévő ERS-eszközök megvásárlásával és fedélzetre szerelésével összefüggésben felmerült kiadások - a szóban forgó mellékletben megállapított határokon belül - a támogatható kiadások 90 %-ának megfelelő pénzügyi hozzájárulásra jogosultak.
(2) Az (1) bekezdésben említett pénzügyi hozzájárulást - a (4) bekezdés sérelme nélkül - a hajónként 3 000 EUR-ban maximált összeg alapján kell kiszámítani.
(3) A pénzügyi hozzájárulásra való jogosultsághoz az ERS-eszközöknek meg kell felelniük a 404/2011/EU végrehajtási rendeletben megállapított követelményeknek.
(4) Az ERS és VMS funkciókat egyesítő, valamint a 404/2011/EU végrehajtási rendeletben foglalt követelményeket teljesítő eszközök esetében az e cikk (1) bekezdésében említett pénzügyi hozzájárulást a hajónként 4 500 EUR-ban maximált összeg alapján kell kiszámítani.
7. cikk
Kísérleti projektek
Az V. mellékletben említett projektek keretében az új ellenőrzési technológiákkal kapcsolatos kísérleti projektekkel összefüggésben felmerült kiadások - a szóban forgó mellékletben megállapított határokon belül - a támogatható kiadások 50 %-ának megfelelő pénzügyi hozzájárulásra jogosultak.
8. cikk
Az uniós hozzájárulás tagállamonkénti felső határa
A tervezett kiadások tagállamonkénti legnagyobb összege, azok támogatható része, valamint az uniós hozzájárulás tagállamonkénti maximális összege a következőképpen alakul:
(EUR)
Tagállam
A kiegészítő nemzeti halászati ellenőrzési programban tervezett kiadások
Az e határozat alapján kiválasztott projektekhez kapcsolódó kiadások
Az uniós hozzájárulás felső határa
Bulgária
147 254
147 254
132 530
Ciprus
259 000
255 000
229 500
Dánia
2 159 798
1 408 564
1 267 708
Németország
6 792 280
137 480
123 732
Írország
51 610 000
250 000
225 000
Görögország
2 133 500
590 000
455 000
Spanyolország
4 182 697
2 264 977
2 038 480
Olaszország
4 010 000
1 140 000
1 026 000
Lettország
140 944
140 944
126 850
Litvánia
207 200
135 313
121 782
Málta
270 664
191 486
130 313
Hollandia
300 000
0
0
Lengyelország
386 324
385 360
343 623
Portugália
2 843 921
2 395 200
2 155 680
Románia
589 000
85 000
76 500
Finnország
1 000 000
870 000
635 000
Egyesült Királyság
2 862 415
1 349 325
1 214 392
Összesen
79 894 998
11 745 904
10 302 090
9. cikk
Címzettek
Ennek a határozatnak a Bolgár Köztársaság, a Dán Királyság, a Németországi Szövetségi Köztársaság, Írország, a Görög Köztársaság, a Spanyol Királyság, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Máltai Köztársaság, a Holland Királyság, a Lengyel Köztársaság, a Portugál Köztársaság, Románia, a Finn Köztársaság, valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2011. november 25-én.

Labels: 2
7
6
12
18
15